b'\n_START_ARTICLE_\nCarlos Sainz Jr.\n_START_SECTION_\nCopil\xc4\x83ria\n_START_PARAGRAPH_\nAsemenea multor pilo\xc8\x9bi de Formula 1, Carlos Sainz Jr. s-a n\xc4\x83scut \xc3\xaentr-o familie de motorsport, \xc3\xaen 1994, \xc3\xaen Madrid. \xc3\x8en aceste circumstan\xc8\x9be, era probabil inevitabil ca t\xc3\xa2n\xc4\x83rul Sainz s\xc4\x83 aleag\xc4\x83 acest drum, astfel c\xc4\x83 la v\xc3\xa2rsta de 7 ani \xc3\xaencepea deja s\xc4\x83 participe \xc3\xaen competi\xc8\x9biile de karting. \xc3\x8en 2009 el a reu\xc8\x99it s\xc4\x83 c\xc3\xa2\xc8\x99tige Monaco Kart Cup, un event prestigios c\xc3\xa2\xc8\x99tigat \xc3\xaen trecut de pilo\xc8\x9bi precum Sebastian Vettel sau Robert Kubica.\n_START_SECTION_\nTrecerea la profesionism\n_START_PARAGRAPH_\nUn an mai t\xc3\xa2rziu, el a f\xc4\x83cut pasul spre cursele de ma\xc8\x99ini \xc8\x99i a fost invitat s\xc4\x83 fac\xc4\x83 parte din echipa de juniori apar\xc8\x9bin\xc3\xa2nd Red Bull Racing. Poten\xc8\x9bialul s\xc4\x83u a \xc3\xaenflorit \xc3\xaen 2014, cu un pracurs dominant \xc3\xaen seria Formula Renault 3.5, unde a ob\xc8\x9binut un record de 7 victorii, reu\xc8\x99ind astfel s\xc4\x83-\xc8\x99i adjudece titlul din acel an.\n_START_SECTION_\nToro Rosso\n_START_PARAGRAPH_\nParcursul s\xc4\x83u nu a trecut nev\xc4\x83zut, astfel c\xc4\x83 el a ob\xc8\x9binut un loc \xc3\xaen Formula 1 la Scuderia Toro Rosso pentru sezonul din 2015, conduc\xc3\xa2nd al\xc4\x83turi de un alt debutant, Max Verstappen. \xc3\x8en sezonul s\xc4\x83u de debutant, Sainz a terminat \xc3\xaen puncte de \xc8\x99apte ori - dar au existat, de asemenea, la fel de multe retrageri, \xc3\xaen mare parte datorit\xc4\x83 fiabilit\xc4\x83\xc8\x9bii. Consisten\xc8\x9ba a fost mai bun\xc4\x83 \xc3\xaen 2016, dar Sainz a fost profund dezam\xc4\x83git de faptul c\xc4\x83 a pierdut o poten\xc8\x9bial\xc4\x83 promovare c\xc4\x83tre echipa Red Bull Racing, care a optat \xc3\xaen schimb pentru Max Verstappen. 2017 l-a v\xc4\x83zut din nou pe Sainz la Toro Rosso, de aceast\xc4\x83 al\xc4\x83turi de Daniil Kvyat, \xc3\xaens\xc4\x83 Sainz nu va termina sezonul la aceea\xc8\x99i echip\xc4\x83, el plec\xc3\xa2nd la Renault \xc3\xaenlocuindu-l pe Jolyon Palmer \xc3\xaen timpul Marelui Premiu al SUA.\n_START_SECTION_\nRenault\n_START_PARAGRAPH_\n\xc3\xaen 2018, el urma s\xc4\x83 concureze al\xc4\x83turi de germanul Nicolas H\xc3\xbclkenberg, dar \xc3\xaen ciuda succesului timpuriu, el nu a putut s\xc4\x83-\xc8\x99i \xc3\xaenving\xc4\x83 coechipierul, astfel c\xc4\x83 a terminat sezonul cu 53 de puncte, cu 16 mai pu\xc8\x9bin dec\xc3\xa2t germanul a acumulat.\n_START_SECTION_\nMcLaren\n_START_PARAGRAPH_\nOdat\xc4\x83 cu plecarea spaniolului Fernando Alonso de la echip\xc4\x83, Sainz a fost anun\xc8\x9bat \xc3\xaenlocuitorul s\xc4\x83u la McLaren pentru 2019, unde va concura al\xc4\x83turi de debutantul Lando Norris.'